**14. melléklet**

**2/2021. (III. 11.) önkormányzati rendelethez**

**Szöveges indoklás**

**az önkormányzat 2021. évi költségvetési rendelet-tervezetéhez**

**az Áht. 24. § (4) bekezdése szerint csatolandó mérlegekhez és kimutatásokhoz**

1. Az összevont költségvetési mérleget a 8. melléklet tartalmazza. Bemutatjuk, hogy melyek az önkormányzat működési és felhalmozási előirányzatai bevételi és kiadási oldalon.

2. Az önkormányzat előirányzat felhasználási ütemtervét a költségvetés 9. melléklete tartalmazza. A folyószámla-hitel keretének igénybevételével folyamatosan élünk, ezzel biztosítva az önkormányzat pénzügyi egyensúlyát. A Startmunka és a közfoglalkoztatás folyamatos finanszírozása érdekében a támogató előleget biztosít.

3. A többéves kihatással járó döntések számszerűsített adatait évenkénti bontásban és összesítve a 10. mellékletben mutatjuk be. A melléklet I. része az adósságot keletkeztető ügyletekkel kapcsolatos kötelezettségeket mutatja. A melléklet II. része a készfizető kezességvállalásból eredő kötelezettséget tartalmazza.

4. A közvetett támogatásokat a 11. melléklet tartalmazza.

Az önkormányzat a helyi rendeletei és határozatai alapján az alábbi kedvezményeket, mentességeket nyújtja:

* A normatív étkezési térítési díjkedvezményben nem részesülő püspökladányi gyermekek ebéd adagonként a bölcsődében és az óvodában 30 Ft, az általános illetve középiskolában 40 Ft-os díj csökkentést kapnak. Ezt helyettük az önkormányzat vállalja át úgy, hogy ennek fedezetét az ÁFA-val együtt a szolgáltatást végző intézmények részére a szociális keret terhére átadja. Az elengedés összege bruttó 1 862 684 Ft.
* A magánszemélyek kommunális adó megfizetése alóli mentességet az önkormányzat 10/2004. (III. 26.) önkormányzati rendelet 6. §-a tartalmazza. A mentesség összege: 8 448 000 Ft.
* A D) pont tartalmazza a vállalkozó háziorvosok, az iskolaorvosi rendelő, egy önkormányzati ingatlan civil szervezetek által használt épületének üzemeltetési költségét, valamint a sportegyesületek sportcsarnok és strandfürdő használatának támogatását. A kedvezmény, mentesség összege 8 836 481 Ft.
* Az E) pontban egyéb nyújtott kedvezményeket mutatjuk be. Buszbérlet támogatást általános iskolai tanulók részére 3 190 000 Ft összegben nyújt az önkormányzat, a gyógyfürdő kezelés önkormányzati támogatása 12 000 000 Ft.